જો તમારું મન તમારી સંકલ્પશક્તિનું રીટેઈલર છે તો તમારું મગજ અને પેટ તેનાં ડીસ્ટ્રીબ્યુટર્સ છે. શરીર એકમાત્ર સ્ટોકિસ્ટ છે અને ચેતના એક માત્ર સપ્લાયર. બીજા શબ્દોમાં કહેવું હોય તો, તમારી પાસે સંકલ્પશક્તિનો ફકત એક જ સ્રોત છે. જો તમે બિનજરૂરી અને કોઈ મહત્વ વગરની બાબતો માટે તમારી સંકલ્પશક્તિની ખર્ચ્યા કરશો, તો પછી જે મહત્વની અને જરૂરી બાબતો છે તેના માટે કોઈ સંકલ્પશક્તિ તમારી પાસે બચશે જ નહિ. જયારે તમારે ગ્લાની, પસ્તાવો, ઈર્ષ્યા, ક્રોધ વિગેરે ન કરવાં હોય, કે જયારે તમારે તમારી લાલચોનો પ્રતિકાર ન કરવો હોય ત્યારે એ બધી જ વખતે તમારી સંકલ્પશક્તિ ખર્ચાતી હોય છે. જો તમે આત્મસંયમ ઉપર, સારો અને પોષક ખોરાક ખાવા ઉપર, અને નાનાં પણ મહત્વના લક્ષ્યો ઉપર ધ્યાન આપશો તો, તમારે નકારાત્મક બાબતોને જીતવા માટે તમારી શક્તિ નહિ ખર્ચવી પડે. તમારી લાગણીઓને બદલવા માટે તમારી સંકલ્પશક્તિને ખર્ચવામાં કોઈ બુદ્ધીમાની નથી (જેમ કે લેખની શરૂઆતમાં વાત થઇ રહી છે તેમ). એનાં બદલે, તમારી જાતને હકારાત્મક બાબતોથી વિચલિત કરો કે જેથી તમારી ઉર્જાની બચત થાય.